ທູດພິເສດ ດ້ານນີວເຄລຍ ສະຫະລັດ ແລະເກົາຫຼີເໜືອ ເຈລະຈາກັນ ກາຍເວລາ
ຄັ້ງ​ນີ້​ ນັບ​ວ່າ​ເປັນ​ຄັ້ງ​ທີ່​ສາມ ​ຂອງ​ການພົບ​ປະ​ກັນ​ ລະຫວ່າງປະ​ເທດ​ທັງ​ສອງຝ່າຍ​ ນັບ​ຕັ້ງ​ແຕ່​ເດືອນ​ກໍລະກົດ​ ເປັນຕົ້ນ​ມາ
ການເຈລະຈາລະຫວ່າງຫົວໜ້າເຈລະຈາໃນດ້ານນິວເຄລຍຂອງສະຫະລັດແລະເກົາຫຼີເໜືອ ໄດ້ແກ່ຍາວອອກໄປກາຍເວລາໃນວັນພະຫັດມື້ນີ້ ລຸນຫຼັງນຶ່ງມື້ໃນອັນທີ່ກ່າວກັນວ່າເປັນ ການສົນທະນາຫາລືທີ່ສຳຄັນແລະ ຈິງຈັງ ທ່ານ Glyn Davies ນັກເຈລະຈາສະຫະລັດ ກ່າວຕໍ່ພວກນັກຂ່າວທີ່ກຸງ ປັກກິ່ງວ່າ ທັງ ສອງຝ່າຍກຳລັງຢູ່ໃນລະຫວ່າງກາງຂອງການເຈລະຈາແລະ ໄດ້ຕັດສິນໃຈ ທີ່ຈະຮັບປະ ທານອາຫານແລງຮ່ວມກັນ ແລະຫຼັງຈາກນັ້ນກໍຈະເຈລະຈາກັນຕໍ່ອີກໃນມື້ວັນສຸກ ທ່ານ ເວົ້າວ່າທັງສອງຝ່າຍໄດ້ໂອ້ລົມກັນ ກວມເອົາບັນຫາຕ່າງໆຈຳນວນນຶ່ງ ແຕ່ບໍ່ຍອມໃຫ້ ລາຍລະອຽດກ່ຽວກັບບັນຫາທີ່ບໍ່ມີຄວາມຄືບໜ້າ ຄັ້ງນີ້ ນັບວ່າເປັນຄັ້ງທີ່ສາມຂອງການພົບປະກັນລະຫວ່າງປະເທດທັງສອງ ນັບຕັ້ງແຕ່ ເດືອນກໍລະກົດເປັນຕົ້ນມາ ແຕ່ວ່າ ເປັນເທື່ອທໍາອິດ ນັບຕັ້ງແຕ່ Kim Jong Un ຜູ້ນໍາ ເກົາຫຼີເໜືອຄົນໃໝ່ໄດ້ເຂົ້າຮັບຕໍາແໜ່ງແທນພໍ່ເມື່ອປີຜ່ານມາ ພວກເຈລະຈາໄດ້ພົບປະ ກັນ ເປັນເວລາຫຼາຍກວ່າສອງຊົ່ວໂມງ ໃນຕອນເຊົ້າຂອງວັນພະຫັດມື້ນີ້ທີ່ສະຖານທູດເກົາຫຼີ ເໜືອ ແລະຫຼັງຈາກນັ້ນກໍໄດ້ເຈລະຈາກັນຕໍ່ອີກໃນຕອນບ່າຍ ທີ່ສະຖານທູດສະຫະລັດ ທ່ານ Glyn Davies ກ່າວໃນລະຫວ່າງກຳລັງມຸ້ງໜ້າໄປຍັງທີ່ປະຊຸມໃນຕອນເຊົ້າມື້ນີ້ວ່າ ທ່ານກຳລັງຕັ້ງໜ້າລໍຄອຍທີ່ຈະໂອ້ລົມກັບທ່ານ Kim Kye-gwan ຄູ່ຕຳແໜ່ງຝ່າຍເກົາ ຫຼີເໜືອຂອງທ່ານ ທ່ານ Davies ກ່າວໃນອາທິດນີ້ວ່າ ທ່ານມີກຳລັງໃຈ ນຳຄວາມເຕັມໃຈ ຂອງເກົາຫຼີເໜືອ ທີ່ຈະຟື້ນຟູການໂອ້ລົມສົນທະນາກັນຄືນໃໝ່ ແລະມີ ຄວາມກະຕືລືລົ້ນ ຢາກເຫັນວ່າການ ປ່ຽນແປງຜູ້ນໍາຄົນໃໝ່ນີ້ຈະສົ່ງຜົນຕໍ່ ທ່າທີຂອງເກົາຫຼີເໜືອ ໜ້ອຍຫຼາຍສໍ່າໃດ